CELEX: 32016D0030
Language: sl
Date: 2016-10-31 00:00:00
Title: Sklep Evropske centralne banke (EU) 2016/1974 z dne 31. oktobra 2016 o spremembi Sklepa (EU) 2016/810 (ECB/2016/10) o drugi seriji ciljno usmerjenih operacij dolgoročnejšega refinanciranja (ECB/2016/30)

11.11.2016   
            
            
               SL
            
            
               Uradni list Evropske unije
            
            
               L 304/7
            
         SKLEP EVROPSKE CENTRALNE BANKE (EU) 2016/1974
   z dne 31. oktobra 2016
   o spremembi Sklepa (EU) 2016/810 (ECB/2016/10) o drugi seriji ciljno usmerjenih operacij dolgoročnejšega refinanciranja (ECB/2016/30)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, druge alinee člena 18.1 in druge alinee člena 34.1 Statuta,
   ob upoštevanju naslednjega:
   
               (1)
            
            
               Svet ECB je 28. aprila 2016 na podlagi svojega mandata, da ohranja stabilnost cen, ter z namenom, da se dodatno sprostijo kreditni pogoji za zasebni sektor in spodbuja ustvarjanje kreditov, sprejel Sklep Evropske centralne banke (EU) 2016/810 (ECB/2016/10) (1). Navedeni sklep določa podrobna pravila za serijo štirih ciljno usmerjenih operacij dolgoročnejšega refinanciranja (CUODR-II), ki se izvajajo četrtletno od junija 2016 do marca 2017.
            
         
               (2)
            
            
               Da se odpravi neskladnost med rokom, v katerem morajo vodilne institucije predložiti vlogo za spremembe sestave skupine za sodelovanje v operacijah CUODR-II, kakor je naveden v okvirnem koledarju za operacije CUODR-II, objavljenem na spletni strani ECB, in obdobjem iz člena 3(7)(a) Sklepa (EU) 2016/810 (ECB/2016/10), je Svet ECB odločil, da lahko v primeru, če se spremembe sestave skupine za sodelovanje v operacijah CUODR-II sprejmejo v skladu s členom 3(5) Sklepa (EU) 2016/810 (ECB/2016/10) ali če se sestava spremeni v skladu s členom 3(6)(b) ali (c) navedenega sklepa, vodilna institucija sodeluje v operaciji CUODR-II na podlagi nove sestave njene skupine za sodelovanje v operacijah CUODR-II, ko od svoje nacionalne centralne banke (NCB) pridobi potrditev, da je bila nova sestava skupine za sodelovanje v operacijah CUODR-II priznana.
            
         
               (3)
            
            
               Zato je treba Sklep (EU) 2016/810 (ECB/2016/10) ustrezno spremeniti –
            
         SPREJEL NASLEDNJI SKLEP:
   Člen 1
   Spremembi
   Sklep (EU) 2016/810 (ECB/2016/10) se spremeni:
   
               1.
            
            
               v členu 3(6)(b) se točka (i) nadomesti z naslednjim:
               
                           „(i)
                        
                        
                           vodilna institucija svoji NCB predloži vlogo za priznanje spremembe sestave skupine za sodelovanje v operacijah CUODR-II v skladu z okvirnim koledarjem za operacije CUODR-II, objavljenim na spletni strani ECB;“;
                        
                     
         
               2.
            
            
               v členu 3(7) se točka (a) nadomesti z naslednjim:
               
                           „(a)
                        
                        
                           v zvezi s spremembami, za katere velja odstavek 5, odstavek 6(b) ali odstavek 6(c), lahko vodilna institucija sodeluje v operaciji CUODR-II na podlagi nove sestave njene skupine za sodelovanje v operacijah CUODR-II šele, ko od svoje NCB pridobi potrditev, da je bila nova sestava skupine za sodelovanje v operacijah CUODR-II priznana, in“.
                        
                     
         Člen 2
   Začetek veljavnosti
   Ta sklep začne veljati 31. oktobra 2016.
   
      V Frankfurtu na Majni, 31. oktobra 2016
      
         
            Za Svet ECB
         
         
            Predsednik ECB
         
         Mario DRAGHI
      
   
   
      (1)  Sklep Evropske centralne banke (EU) 2016/810 z dne 28. aprila 2016 o drugi seriji ciljno usmerjenih operacij dolgoročnejšega refinanciranja (ECB/2016/10) (UL L 132, 21.5.2016, str. 107).